label_title: 2008-as UEFA-bajnokok ligája-döntő
label_desc: A 2008-as UEFA-bajnokok ligája-döntő az európai labdarúgó-klubcsapatok legrangosabb tornájának 16., jogelődjeivel együttvéve az 53. döntője volt, melyet 2008. május 21-én szerdán, 20:45-kor (helyi idő szerint 22:45-kor) rendeztek a moszkvai Luzsnyiki Stadionban. A döntőbe két angol csapat, a Manchester United és a Chelsea került be. Először fordult elő a BEK/BL történetében, hogy a döntő mindkét résztvevője angol és harmadszor, hogy azonos nemzetbeli. 2008 előtt kétszer fordult elő, hogy azonos nemzetiségű csapatok játszották a döntőt: 2000-ben a spanyol Real Madrid és a Valencia, valamint 2003-ban az olasz Juventus és az AC Milan.